fi fi fi fi sv sv fi en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi de fi de de fi de de de fi fi fi fi fi fi fi fi fi fi fi fi fi fi en fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv sv fi en fi fi fi en fi sv sv fi en es
Kriisinhallintatehtävissä sattuneiden tapaturmien korvaaminen - Valtiokonttori
Tätä sisältöä ei ole käännetty valitulle kielelle. Voit siirtyä tästä etusivulle
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Kriisinhallintatehtävissä sattuneiden tapaturmien korvaaminen
Jos loukkaannut tai sairastut sotilaallisen kriisinhallintapalveluksen aikana, Porin prikaati huolehtii palvelusaikana hoitosi kustannuksista.
Jos loukkaannut tai sairastut siviilikriisinhallintapalveluksen aikana, korvauksista huolehtii ensisijaisesti se operaatio, jossa palvelet.
Valtiokonttori vastaa palveluksen päättymisen jälkeisistä hoitokustannuksista, ansionmenetyksestä ja muista lainmukaisista korvauksista.
Sinulla on oikeus Valtiokonttorin maksamiin korvauksiin, jos tapauksesi täyttää tapaturman tai palvelussairauden korvaamisesta kriisinhallintatehtävässä annetun lain määrittelemät ehdot.
Palvelu on tarkoitettu vain
* sotilaallisissa kriisinhallintatehtävissä tai
* rajavartiolaitoksen palveluksessa sotilasviranhaltijana EU:n rajavalvontaviraston (Frontexin) toimintaan osallistuneille
Korvausten saamiseksi sinun on tehtävä hakemus Valtiokonttorille. Toimi näin:
1. Tee Valtiokonttorille sotilastapaturmailmoitus lomakkeella, joka on Valtiokonttorin kotisivulla
2. Ota käyttöön Suomi.fi-viestit: se on tietoturvallinen tapa viestiä julkisen hallinnon ja muiden palvelua käyttävien organisaatioiden kanssa. Kun sinulla on käytössäsi Suomi.fi-viestit, asiointisi Valtiokonttorin kanssa nopeutuu. Voit olla Suomi.fi-viestit -palvelun kautta yhteydessä Valtiokonttorin asiakaspalveluun.
3. Hanki sairauslomatodistus, jos et kykene menemään töihin tai opiskelemaan. Huomioithan, että Valtiokonttorin maksamia korvauksia voi saada vasta palveluksen päättymisen jälkeiseltä ajalta.
Kun Valtiokonttori on vastaanottanut korvaushakemuksesi, pyydämme työnantajaltasi jäljennöksen palvelusitoumuksestasi ja tarvittaessa myös sairauskertomuksen siltä ajalta, kun toimit kriisinhallintatehtävässä. Sen jälkeen Valtiokonttori käsittelee hakemuksesi ja tekee korvauspäätöksen.
Saat tukea myös henkiseen selviytymiseen: Jos palveluksen jälkeen koet tarvitsevasi tukea psyykkisten oireiden, stressin tai sopeutumisvaikeuksien vuoksi, ota yhteyttä Helsingin ja Uudenmaan sairaanhoitopiirin (HUS) psykiatriseen konsultaatiopoliklinikkaan. HUS psykiatrinen konsultaatiopoliklinikka; puh. 09 4717 3511
Korvaukset tapaturmasta ja palvelussairaudesta
Jos vammaudut kriisinhallintatehtävässä, sinulle korvataan tarpeellinen
lääkinnällinen ja toimintakykyyn liittyvä kuntoutus (esimerkiksi fysioterapia)
korvaus pysyvästä haitasta sekä tarvittaessa
ammatillinen kuntoutus, mikäli et kykene palaamaan entiseen työhösi tai opiskelupaikkaan.
Vahinkotapahtuman aiheuttamasta vammasta ja sairaudesta johtuvasta pysyvästä yleisestä haitasta maksetaan 1.1.2017 alkaen kertakorvauksena lisäkorvaus, joka on enimmillään haittaluokan 20 mukaisena 210 000 euroa ja osittaisesta pysyvästä haitasta kertakorvauksena niin monta kahdeskymmenesosaa tästä korvausmäärästä kuin haittaluokka osoittaa. Lisäkorvaus maksetaan 1.1.2017 tai jälkeen sattuneissa vahinkotapauksissa. Lisäkorvauksen maksamisen edellytyksenä on, että vahinkotapahtuma on sattunut palveluksessa tai ulkomailla palvelusalueella tapahtuneessa harjoituksessa tai koulutuksessa.
Tavoitteena on auttaa sinua kuntoutumaan ja palaamaan työhösi tai opiskeluusi mahdollisimman pian. Tältä osin on tiivistetty yhteistyötä Verven (ent. Vakuutuskuntoutus VKK) kanssa ja ammatillisen kuntoutuksen selvittäminen aloitetaan entistä varhaisemmassa vaiheessa, jotta se olisi tehokasta.
Palvelukseen osallistuneelle korvataan myös psyykkisen tuen tai hoidon aiheuttamia kustannuksia kuntoutuksena. Tuen tai hoidon tarpeella tulee olla todennäköinen syy-yhteys palvelukseen tai tehtävään. Kustannuksia voidaan korvata enintään yhden vuoden ajan tuen tarpeen ilmenemisestä.
Kriisinhallintapalveluksesta aiheutuvan kuoleman perusteella maksetaan puolisolle ja lapsille perhe-eläkettä.
Perhe-eläke lasketaan vahingoittuneen vuosityöansiosta. Vuosityöansio on kuitenkin vähintään vähimmäisvuosityöansion kolminkertainen määrä eli 43 080,00 euroa vuonna 2019.
Esimerkki 1: Jos edunjättäjällä on perheessään vain leski, lesken eläke on 40 % vuosityöansiosta. Jos edunjättäjällä oli vain vähimmäisvuosityöansio, on korvauksen määrä 17 232,00 euroa vuonna 2019. Euromäärään voivat vaikuttaa vielä lesken omat tulot vähentävästi.
Esimerkki 2: Jos edunjättäjällä on leski ja yksi lapsi, on lesken eläke 35 % ja lapsen perhe-eläke 25 % vuosityöansiosta. Euromääriin vaikuttavat lasten määrä sekä lesken omat tulot sen jälkeen, kun lasten oikeus perhe-eläkkeeseen on päättynyt.
Vuonna 2019 hautausavun määrä on 4 900,00 euroa. Hautausapu maksetaan kuolinpesälle tai muulle hautajaisten järjestäjälle.
Palveluksesta aiheutuvan kuoleman perusteella vahingoittuneen edunsaajalle maksetaan lisäkorvaus.  Edunsaajalle maksettavan lisäkorvauksen määrä on 200 000 euroa. Lisäksi jokaiselle alaikäiselle lapselle maksetaan 20 % em. summasta eli 40 000 euroa.  Lisäkorvaus maksetaan 1.1.2017 tai sen jälkeen sattuneissa kuolemantapauksissa. Lisäkorvauksen maksamisen edellytyksenä on, että vahinkotapahtuma on sattunut palveluksessa tai ulkomailla palvelusalueella tapahtuneessa harjoituksessa tai koulutuksessa.
Jos kyseessä on samalla liikennevahinko, vahingonkärsineellä voi olla oikeus saada korvauksia myös liikennevakuutuslain nojalla. Korvattavaksi voi tulla hautaus- ja muita hautaamiseen liittyviä kuluja kohtuulliseen määrään, siltä osin kuin hautausapu ei sitä kata.
Korvaukset perustuvat Lakiin tapaturman ja palvelussairauden korvaamisesta kriisinhallintatehtävässä (29.12.2016/1522), Työtapaturma- ja ammattitautilakiin (24.4.2015/459) ja Liikennevakuutuslakiin (17.6.2016/460).
Tarvitset hakemuksesi liitteeksi selvityksen vammasta ja saamastasi hoidosta. Saat potilasasiakirjat Omakanta-palvelusta – ohje alempana tällä sivulla. Jos olet kriisinhallintatehtävissä, jolloin Omakanta ei ole käytettävissä, skannaa tai ota valokuva potilasasiakirjoista.
Tämän lisäksi tarvitset ainakin
palveluksen alkamis- ja päättymispäivän (tai keskeyttämispäivän)
sairauslomatodistuksen, kun et vammasi tai sairautesi vuoksi voi tehdä töitä tai opiskella
todistuksen opiskelupaikasta, esim. Opintopolun opintosuoritusotteen, kun opiskelusi ovat viivästyneet vamman tai sairauden vuoksi
kuitit palveluksen jälkeen syntyneistä kuluista. Kuitteja ei tarvitse lähettää Valtiokonttoriin, mutta säilytä ne itselläsi vuoden ajan. Saatamme pyytää niitä myöhemmin. Kulukorvaukset tulee hakea vuoden kuluessa kulun syntymisestä.
Muut mahdolliset liitteet kerrotaan hakemuksessa.
Hakemuksen täyttämistä varten sinun tulee tunnistautua Suomi.fi-palvelussa. Suomi.fi-tunnistautuminen on julkishallinnon yhteinen tunnistautumispalvelu. Voit tunnistautua joko pankkitunnuksillasi, mobiilivarmenteella tai varmennekortilla.
Halutessasi voit keskeyttää hakemuksen täyttämisen ja tallentaa sen luonnoksena. Luonnoksia säilytetään palvelussa kuuden kuukauden ajan.
Palvelu toimii seuraavilla selaimilla: Internet Explorer 11, Chrome, Firefox, Safari ja Edge (uusimmat versiot).
Terveystietojen haku Omakanta-palvelusta puhelimella ja tietokoneella -ohje >
Maksusitoumushakemus lääkkeitä varten >
Vastaa saamaasi lisäselvityspyyntöön tai korjaa virheelliset, jo annetut tiedot sähköisessä asiointipalvelussa mahdollisimman pian. Lisätietojen lähettäminen alla olevan palvelun kautta varmistaa hakemuksesi nopean käsittelyn.
Lähetä pyydettyjä lisäselvityksiä >
Laki tapaturman ja palvelussairauden korvaamisesta kriisinhallintatehtävässä >
Sotilastapaturma-asiain neuvottelukunta asetettiin Valtiokonttorin pääjohtajan päätöksellä syksyllä 2011.
Neuvottelukunnassa on jäseniä puolustusministeriöstä, Pääesikunnasta, sosiaali- ja terveysministeriöstä, ulkoministeriöstä, Valtiokonttorista ja Helsingin ja Uudenmaan sairaanhoitopiiristä (HUS).
käsitellä sotilastapaturmiin liittyviä periaatteellisia kysymyksiä
tuoda eri osapuolten näkemyksiä ajankohtaisiin asioihin
tarkastella asioita monipuolisesti eri näkökulmista lähtien
antaa niihin liittyviä toimeksiantoja
Olennainen asia on myös vakuutusturvasta tiedottaminen ja tietoisuuden varmistaminen eri yhteistyökanavien kautta. Näin mahdollistetaan Valtiokonttorin korvauslinjan jatkuva seuranta ja ajan tasalla pitäminen, ympäristötekijöistä tuleviin muutoksiin vastaaminen ja varmistetaan asianosaisten oikeusturva.
Neuvottelukunta on neuvoa-antava asiantuntijaelin, joka ei tee päätöksiä eikä ratkaise yksittäistä korvausasiaa.
Neuvottelukunta kokoontuu 2-4 kertaa vuodessa. Jokaisesta kokouksesta laaditaan tiedote, jotka julkaistaan pdf-tiedostoina.
Julkaistu 11.6.2018 , Päivitetty 24.2.2022 klo 14:58
Kuinka kriisinhallintatehtävissä tapahtuneen tapaturman korvauskäsittely hoidetaan Valtiokonttorissa?
Kun Valtiokonttori on vastaanottanut korvaushakemuksesi, pyydämme työnantajaltasi jäljennöksen palvelusitoumuksestasi ja tarvittaessa myös sairauskertomuksen siltä ajalta, kun toimit kriisinhallintatehtävässä. Sen jälkeen Valtiokonttori käsittelee hakemuksesi ja tekee korvauspäätöksen.
Kuka järjestää hoidon ja lähetteet?
Hoitovastuu on asuinkunnallasi. Valtiokonttori ei järjestä hoitoasi eikä kirjoita lähetteitä hoitoon.
Lisää kysymyksiä ja vastauksia
Tilastoja: Työ- ja sotilastapaturmat
Lomakkeet ovat palveluiden yhteydessä. Valitse ensin palvelu, johon liittyen haet korvauksia....
Valtiokonttori ei peri 0295-numeroihin soitetuista puheluista maksuja. Operaattorit perivät puheluista normaalin matkapuhelin-/palveluverkkomaksun.
Valtiokonttorin vaihde 0295 50 2000
PL 250, 00054 VALTIOKONTTORI
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle